## **Primærtekst: utdrag fra Amtmandens døttre av Camilla Collett (1854–1855)**

### A. Førlesningsoppgave: «Rekvisitter»

### Du har sett en del gjenstander på bordet foran i klasserommet. Tenk over: Hva la du spesielt merke til da du kom inn? Hva tror du kan ha skjedd ut fra det du ser? Press-skriv i to minutter. Når du press-skriver, skriver du ned alt du kommer på, uten å legge ned blyanten. Ikke tenk at noe er feil. Målet med skrivingen er å få fram det du la merke til, og reflektere over hvorfor du gjorde det.

### B. Gruppeoppgave: «Hva forbinder dere med ordet datter?»

Klassen deles inn i grupper på fire. Gruppene skriver ned assosiasjoner til ordet datter. Hver assosiasjon skrives ned på en klistrelapp. Hver gruppe kommer deretter opp med lappene sine, limer dem på tavla og forteller kort hva de har skrevet ned. Læreren oppsummerer og kommenterer innholdet på lappene etter at alle er hengt opp.

### C. Skriveøvelse: «Et nytt avsnitt i livet»

«Og det er sant at hermed endte min barndom, og et nytt avsnitt i mitt liv begynte.»

Dette sitatet illustrerer på mange måter at Sofie opplever et veiskille i livet da søsteren Louise blir giftet bort til Caspers mot sin vilje. Tenk tilbake på et øyeblikk der du innså at et nytt avsnitt av livet ditt begynte. Beskriv dette øyeblikket. Du kan starte teksten på denne måten: «Et nytt avsnitt i livet mitt begynte da jeg …»

### D. Korridor: «Et nytt avsnitt i livet»

Dere stiller dere på to rekker med ansiktene mot hverandre. Det skal bli til en korridor. Fra den ene enden starter de to ytterste å gå sakte gjennom korridoren mens de som står oppstilt, leser sakte og tydelig opp fra tekstene sine om et veiskille i livet. Når et par har gått gjennom korridoren, stiller de seg opp nederst og leser tekstene sine sammen med de andre. Resten følger etter slik at alle får gått gjennom korridoren. Alle setter seg deretter ned på plassen sin igjen, og læreren spør til slutt om det var noen som fanget opp noe spesielt mens de gikk gjennom korridoren.

### E. Skriving i par: «Er du våken, Sofie?»

Dere jobber sammen to og to og får utdelt en skriveoppgave. Tenk dere at natten etter at herr Caspers har skrevet et frierbrev til Louise, våkner Sofie av at søsteren gråter. Forestill dere at Sofie svarer på Louises spørsmål denne natten: «Er du våken, Sofie?» Se for dere at søstrene begynner å snakke sammen. Dere skriver ned dialogen mellom søstrene. Den starter slik:

Louise: Er du våken, Sofie?

Sofie: ...

### F. Skrive novelle

Du har nå jobbet med romanutdraget fra Amtmannens døttre i to norsktimer. I utdraget tematiseres kjønnsroller og forventninger til det å være kvinne på 1800-tallet. Hovedpersonen Sofie må se søsteren sin bli lovet bort til ekteskap med familiens huslærer, og hennes egen lærelyst blir møtt med nedlatende holdninger om at kvinner hovedsakelig er til for mennenes skyld.

Oppgave: Du skal nå skrive en novelle der det kommer tydelig fram at hovedpersonen opplever press og forventninger fra dem rundt seg. Det kan være fra familie, venner eller andre, og du velger selv hvordan forventningene skal knyttes til kjønnsroller. Bruk tankereferat og skildringer for å få fram hvordan forventningene og presset påvirker hovedpersonen. Lag en passende tittel.

## **Primærtekst: utdrag fra Ungen av Oskar Braaten (1854–1855)**

### A. Førlesningsoppgave: «Rekvisitter»

### Du har sett en del gjenstander på bordet foran i klasserommet. Tenk over: Hva la du spesielt merke til da du kom inn? Hva tror du kan ha skjedd ut fra det du ser? Press-skriv i to minutter. Når du press-skriver, skriver du ned alt du kommer på, uten å legge ned blyanten. Ikke tenk at noe er feil. Målet med skrivingen er å få fram det du la merke til, og reflektere over hvorfor du gjorde det.

### B. Gruppeoppgave: «Hva forbinder dere med ordet unge?»

Klassen deles inn i grupper på fire. Gruppene skriver ned assosiasjoner til ordet unge. Hver assosiasjon skrives ned på en klistrelapp. Hver gruppe kommer deretter opp med lappene sine, limer dem på tavla og forteller kort hva de har skrevet ned. Læreren oppsummerer og kommenterer innholdet på lappene etter at alle er hengt opp.

### C. Skriveøvelse: «Hva er du takknemlig for?»

«Hva er du takknemlig for?»

Oline i Ungen uttaler: «Åffer skal jeg krype? Har jeg så mye å takke for?» Du skal skrive en tekst der du svarer på spørsmålet: «Hva er du takknemlig for?» Du kan bruke denne startsetningen som hjelp hvis du ønsker: «Jeg er takknemlig for … fordi …»

### D. Korridor: «Hva er du takknemlig for?»

Dere stiller dere på to rekker med ansiktene mot hverandre. Det skal bli til en korridor. Fra den ene enden starter de to ytterste å gå sakte gjennom korridoren mens de som står oppstilt, leser sakte og tydelig opp fra tekstene sine om hva de er takknemlige for. Når et par har gått gjennom korridoren, stiller de seg opp nederst og leser tekstene sine sammen med de andre. Resten følger etter slik at alle får gått gjennom korridoren. Alle setter seg deretter ned på plassen sin igjen, og læreren spør til slutt om det var noen som fanget opp noe spesielt mens de gikk gjennom korridoren.

### E. Skriving i par: «Hva skal Milja velge?»

Julius og Milja har fått et barn sammen utenfor ekteskap. Dette ble kalt «å komme i ulykka». Barn født utenfor ekteskap kaltes «uekte barn». Det var dødsstraff i Norge fram til 1842 for både menn og kvinner som fikk barn utenfor ekteskap. Milja jobber på fabrikken, og Hønse-Lovisa passer barnet hennes mens hun er på arbeid. Julius har forlatt Milja, men ønsker nå å starte på nytt med henne.

Dere jobber sammen to og to og får utdelt en skriveoppgave. Dere skal diskutere mulighetene og veivalgene til Milja. Dere bruker skriveramma som hjelp til å definere problemet hennes og hvilke muligheter hun har. Videre skriver dere en dialog mellom Milja og en valgfri venn av henne. Det kan for eksempel være Hønse-Lovisa, Olina eller Krestna. Vennen skal hjelpe Milja til å ta et godt valg. Replikker skal være autentiske og bygge på faktakunnskap.

Skriveramme:

Miljas problem er …, og hun har mulighet til å velge mellom … og …

### F. Ungen settes opp som teater!

Du skal se for deg at Ungen skal settes opp som teaterstykke på det lokale kulturhuset, og at du med plakaten skal reklamere for oppsetningen av stykket.